text:
Noticia
-
CUMPRAMENTO DI REMEDI ONLINE(10-10-2018)
-
Cambio den prijs di productonan petrolero(09-10-2018)
ORANJESTAD - Basa riba e posting promedio di Platts US Market scan (Gulf Coast) pa e periodo di 1 te cu 30 di september 2018, Minister di Finansas, Asuntonan Economico y Cultura ta anuncia e prijsnan di benta di combustibel nobo.
-
Maneho nobo particpacion laboral Aruba(05-10-2018)
ORANJESTAD – Ministerio di Asunto Social y Labor ta anuncia maneho nobo pa particpacion laboral entrante 1 di october 2018.
-
Prijsnan Maximo 29 di september 2018(28-09-2018)
ORANJESTAD – Departamento di Asunto Economico ta informa tocante e prijsnan maximo p’e periodo aki.
-
“Kid$ Biz Market”(28-09-2018)
ORANJESTAD - Iniciativa pa Desaroyo di Empresa Arubano (IDEA) como parti di e Ministerio di Finansas Asuntonan Economico y Cultura conhuntamente cu nos partnernan Gianni’s Group N.V., ActionCOACH, Frolijk3D y Futura ta organisa un proyecto pa mucha entre 9 te cu 13 aña.
-
A firma un declaracion pa sigui cu e cooperacion entre LGO-nan den Caribe(28-09-2018)
ORANJESTAD – Recientemente Aruba tabata cede di e summit Post COSME na Renaissance Convention Center.
-
Servicio Informativo di Gobierno (BUVO) ta muda pa un localidad nobo(25-09-2018)
ORANJESTAD – Servicio Informativo di Gobierno (BUVO) ta muda pa un localidad nobo situa na Caya Mario E. Harms 31 (ex Lagoenweg).
-
Ahustacion na e ley di Malesanan Infeccioso(06-09-2018)
ORANJESTAD - Departamento di Salud Publico riba 3 di september ultimo a tene un anochi di informacion pa tur dokter.
-
Manual di monumento Aruba (Monumentenhandboek) aproba(06-09-2018)
-
IMF ta na Aruba pa yuda cu reforma fiscal(05-09-2018)
ORANJESTAD - Na e momento cu Gabinete Wever-Croes a anuncia e ‘Crisisheffing’, a anuncia cu esaki lo ta algo temporal mientras ta trahando riba e Reforma Fiscal.
-
Premiere pelicula di ciudad oraño(05-09-2018)
-
Vacuna contra Keintura Geel ta disponibel bek(04-09-2018)
ORANJESTAD - Despues di a warda un paar di siman riba yegada di e cargacion nobo. Departamento di Salud Publico ta informa na comunidad cu e vacuna contra Keintura Geel ta disponibel atrobe na seccion di Malesanan Contagioso situa na Avicena straat #2 for di 7:45-11:45 di mainta y di 1:15- 3:30 di atradi pa e suma di Awg. 31,-
-
Presentacion di DEA na Parlamento tocante ortografia di Aruba(04-09-2018)
-
Entrega di corant digitalisa na Dept. Arubiana(04-09-2018)
-
DNM ta pidi colaboracion di pueblo pa registracion di e Shoco y/of e neishinan den vecindario(04-09-2018)
ORANJESTAD - Departamento di Naturalesa y Medio Ambiente (DNM) ta pidi pueblo su colaboracion relaciona cu posibel neishinan di shoco y shoconan cu por ta biba den e naturalesa di e barionan rond di nos isla.
-
Medidanan di precaucion durante temporada di calor(04-09-2018)
-
Curso “Empresario Prepara II” ta cuminsa dia 11 september 2018(04-09-2018)
-
Temporada di inscripcion pa Landsexamen 2019(04-09-2018)
-
Prijsnan Maximo 1 di september 2018(31-08-2018)
ORANJESTAD – Departamento di Asunto Economico ta informa tocante e prijsnan maximo p’e periodo aki.
-
Amistad den festival(31-08-2018)
ORANJESTAD - Biblioteca Nacional Aruba ta presenta otro edicion di su Festival di Buki pa Mucha. Actividadnan di Festival di Buki pa Mucha 2018 ta den luz di e tema ‘Amistad’.
-
Minister Ruiz- Maduro a ricibi colega Minister di Cultura di Corsou(30-08-2018)
ORANJESTAD – Riba dialuna 27 di augustus 2018, Minister di Finansa, Asuntonan Economico y Cultura a ricibi bishita di cortesia di Minister di Cultura di Corsow, sra Marilyn Alcalá-Wallé hunto cu su conseheronan.
-
Tema ‘Amistad’ den imagen(30-08-2018)
ORANJESTAD - Na Biblioteca Nacional Aruba preparacionnan ta den full swing pa e Festival di Buki pa Mucha.
-
CITGO a reconfirma su compromiso pa inverti den e refineria(28-08-2018)
ORANJESTAD - Minister President Evelyn Wever-Croes a reuni cu Minister di Energia di Venezuela sr. Manuel Quevedo; Presidente y CEO di Citgo sr. Adrubal Chavez; y GM di Citgo Aruba sr. Luis Marquez tocante e refineria na Aruba.
-
Bishita delegacion UNICEF na Aruba(28-08-2018)
ORANJESTAD - Recientemente un delegacion di UNICEF tabata na Aruba yuda cu e plan pa por brinda nos muchanan proteccion.
-
Lo rescata “Cas di Tan Tin”(28-08-2018)
-
Macutu di compras 25 di augustus 2018(24-08-2018)
ORANJESTAD – Regularmente Departamento di Asunto Economico ta haci un observacion di prijs den diferente supermercado y ta publica esaki den corantnan local.
-
Cuido Salud Hubenil tambe ta cuminsa campaña anual di vacunacion escolar(23-08-2018)
ORANJESTAD, Aruba – Cu inicio di e aña escolar nobo Cuido Salud Hubenil tambe ta ranca sali cu nan campaña anual di vacunacion escolar.
-
Minister Xiomara Ruiz-Maduro a duna apertura na exposicion CENSO 1960-2020(23-08-2018)
ORANJESTAD – Recientemente di Minister di Finansa, Asuntonan Economico y Cultura señora mr. Xiomara Ruiz-Maduro a duna acto di apertura di “Exposicion Censo 1960-2020” na Biblioteca Nacional na Oranjestad.
-
Prome Minister Evelyn Wever-Croes na Corsou a atende reunion importante tocante e cooperacion di e paisnan na momento di calamidad(23-08-2018)
ORANJESTAD - Recientemente ta tuma luga na Corsou un reunion di nivel politico halto tocante e cooperacion di e paisnan na momento di calamidad.
-
Sushedad laga atras na baranca pa usuarionan y piscamento excesivo(22-08-2018)
-
Gobierno di aruba ta lansa futura :Un plataforma di innovacion unico den region(22-08-2018)
ORANJESTAD - Minister President Evelyn Wever-Croes ta ancuncia e lansamento di Futura Lab.
-
Historia di Canashito(21-08-2018)
-
Departamento di Impuesto ta start e campaña pa yena papel di belasting 2017(17-08-2018)
-
Tayer pa docente ‘Amistad! Traha storia hunto....(16-08-2018)
ORANJESTAD - Actividadnan di Festival di Buki pa Mucha 2018 ta den luz di e tema ‘Amistad’. Pa comunica e tema bon cla na tur scol y mucha ta scoge un lema cada aña.
-
Summer camp kids4bytes’ tawata exitoso(16-08-2018)
ORANJESTAD- Siman pasa, e ekipo di innovacion di Gobierno di Aruba, Futura, a entrene mas di 60 mucha den e Summer Camp KIDS4BYTES’ na Colegio Arubano na San Nicolas.
-
Desaroyo y trabounan pa aña escolar nobo(15-08-2018)
ORANJESTAD –Recientemente, Minister di Enseñansa, Armando Lampe a duna un resumen di e desaroyo y trabounan cu a haci prome cu aña escolar nobo cuminsa.
-
Piscanan protegi riba menu di restaurant(10-08-2018)
Oranjestad - Na Aruba por tuma nota cu algun restaurant ta propaganda cierto pisca y otro especie marino cu ta prohibi.
-
Ultimo dia pa entrega proposicion pa condecoracion real 2019 ta 17 di augustus 2018(08-08-2018)
ORANJESTAD – Decoratie Commissie Aruba ta informa tur persona interesa cu te cu 17 di augustus 2018 por entrega proposicionnan pa Condecoracion Real na ocasion di celebracion di Aña di Rey.
-
Minister Xiomara Ruiz Maduro a reuni cu SANBA y Grupo PARA tocante desaroyo economico pa San Nicolas(07-08-2018)
ORANJESTAD – Diamars ultimo Minister di Finansa, Asuntonan Economico y Cultura señora mr. Xiomara Ruiz-Maduro a reuni cu San Nicolas Business Association.
-
Recalled batch Valsartan kita di mercado di Aruba(07-08-2018)
-
Minister Xiomara Ruiz Maduro a reconoce Ito Tromp(30-07-2018)
-
Ministerio di Asunto Social ta wak bek cu satisfaccion riba un JOEPI CAMP exitoso(30-07-2018)
-
‘Code Camp Kids4Bytes’ den vakantie: siña programa bo mesun weganan(27-07-2018)
ORANJESTAD - Durante vakantie, Team di innovacion di Gobierno di Aruba ta organisa un ‘Code Camp Kids4Bytes’ pa muchanan di 7 pa 13 aña.
-
Macutu di compras 28 di juli 2018(27-07-2018)
ORANJESTAD – Regularmente Departamento di Asunto Economico ta haci un observacion di prijs den diferente supermercado y ta publica esaki den corantnan local.
-
Mangel Shimaron (Laguncularia racemosa), su cantidad ta bahando significantemente(27-07-2018)
-
Nochi informativo na ocasion di Dia di Europa(12-04-2017)


c: text/html

text:
NEW ENGLAND – New England Patriots lo a inkluí algun insentivo den e akuerdo di e strea di NFL Tom Brady, relashoná ku esaki su desempeño pa loke ta e temporada 2018-19, kual ta balorá na 5 mion dòler , segun Adam Schefter di ESPN.
Brady aktualmente tin programa pa gana 15 mion doler e temporada aki i e ekipo lo a agregá algun insentivo pa asina trata di yega mas serka di su balor aktual riba merkado, segun Schefter a deklará. Aparentemente e ahustenan ku a keda realisá ta similar na esun ku e ekipo di Patriots lo a hasi tambe den e kaso di e hungadó Rob Gronkowski.
Brady, ku e temporada tras di lomba a keda nombra komo e hungadó mas balioso di NFL, resientemente (03 di ougùstùs) a kumpli 41 aña di edat i ta na porta di su temporada number 19 den NFL. Ainda e tin dos temporada mas pa kumpli ku su akuerdo.

robotstxt: allowed

filter: keep


text:
Starters
To work up your appetite
BROODJE TAKNafl. 11,00
Pan chiki fresku di form ku humus di tomati, aioli i manteka dushi ku speserei.
BANG BANG KIPNafl. 17,50
Un cocktail fresku di galina estylo thailand ku un meskla di salaada fresku ku un sous di pinda.
GAMBAS VERA CRUZNafl. 22,50
Un cocktail di carbaron fresku ku un meskla di salada ku un sous rosada di kas.
HUISGEROOKTE ZALMNafl. 25,00
Un meskla di salada, riba dje salmou huma neruego kompleta ku un sous di dille i sitrum mayo.
TUNA CRUDONafl. 29,00
Buna prepara tres manera: tartar, alaparia i kuru ku un meskla di salada, yerba di lamon wakame i mayones di wasabi i soya.


text:
WILLEMSTAD.- ‘DEN E BEMBE’ a kombersá ku Gregory Colina, konosido kompositor i areglista lokal riba e intenshon di DUCAPRO pa kuminsá kobra radio emisoranan i plantanan di televishon lokal 3 mil florin pa ‘royalties’ pa luna.
‘Mi tin algun kansion inskribí na Buma/ Stemra, pero ta algun aña atras mi a hasi esaki debí ku mi mester a bai toka afó i tabatin ‘royalties’ embolbí. E loke bo ta haña di ‘royalties’ ta masha chikí mes. Despues di esei mi no a inskribí mas kansion. Ami ta usa un otro sistema pa mi registrá tur mi komposishonnan.
E manera ku ke introdusí e pago pa ‘royalties’ ta komo si fuera ku ta un penalidat bo ke introdusí pa radio i televishon lokal.
Fo’i 1913 tin un lei ku ta regla derechi di outor, pero esaki nunka a keda implementá. Nos ta un merkado asina chikí ku nos pueblo básikamente no ta paga pa tur e kosnan ei.
Ta masha hopi biaha bo mester hasi uso di un piesa pa luna, pa e por logra masha hopi hits pa e por bira algu signifikante serka nos.
Na Kòrsou nos ta muchu chikí i bo por bisa pa kua teritorio bo produkshon ta liber i pa kua mester paga. E no ta funshoná den un pais chikí. Pa nos aki e no ta bai deha nada, e ta bai trese mas frustrashon pa nos músikonan.
Sigur ku mi eksperensia ku mi tin na BUMA/STEMRA, ta kuantu e piesa ta bai wòrdu di ‘air’? Ora bo wak e nulnan i ku ta 1 ‘duizenste’ cent bo ta bai kobra. Den un pais grandi ku ‘million hits’, e ora ei bo ta bai mira e sèn.
Radio emisoranan lokal ta ‘free to air’, e spònser ta paga e radio pa e eksistí. No ta manera den paisnan grandi kaminda bo ta paga abono pa skucha radio via di kabel.
No tin lógika, kon e social media ta bai paga esaki, un hende ta pone algu riba facebook i e ta haña ‘million hits’, pero ta grátis, e ta otro for di ‘Spotify’ i sobra kompanianan kaminda si bo ta paga pa skucha nan repertorio’.
Gregory Colina: ‘Na Kòrsou nos ta muchu chikí pa e kos aki’
WILLEMSTAD.- ‘DEN E BEMBE’ a kombersá ku Gregory Colina, konosido kompositor i areglista lokal riba e intenshon di DUCAPRO pa kuminsá kobra radio emisoranan i plantanan di televishon lokal 3 mil florin pa ‘royalties’ pa luna.


text:
Barranquilla2018News
Bowling a inicia na Cali
Damas y Cabayeronan a cuminsa cu wega individual
Awe e deporte di bowling a inicia aki na e Weganan Centroamericano y del Caribe Barranquilla 2018. E competencia di bowling mester bisa ta tumando lugar na e ciudad di Cali, debi cu na Barranquilla no tin un instalacion di cual ta exigi pa e caliber di torneo.
Desde ora nan di mainta, e damasnan a inicia e weganan individual. Caminda cada uno mester hunga un totaal di 6 wega y na e cantidad di punto ta posiciona nan mes den e tabla.
E cabayero nan a hunga despues di merdia y lo mester hasi mescos. Durante e siguiente dia nan lo hunga 6 wega di doubles, 6 wega di trio, 6 pa teams y Masters.
Tur clase di exito na tur e atleta nan di bowling.


text:
Contribucion positivo di Fondo Desaroyo Aruba (FDA) na Comunidad di Aruba
Mayoria di e programanan di mas aña y proyectonan di Fondo Desaroyo Aruba a keda ehecuta efectivamente. Riba tereno di calidad di gobernacion, enseñansa y mantencion di ley, tin por ehempel desaroyonan positivo visibel y Aruba ta presta mihor cu otro paisnan di Caribe. Cu hopi proyecto di Fondo Desaroyo Aruba, a pone e fundeshi tambe pa mehoracionnan cu ta sigui y pa e impacto den futuro. Esakinan ta e conclusionnan mas importante den e Rapport Final di Evaluacion di Programanan di mas aña di Fondo Desaroyo Aruba, cu awe a keda entrega na Den Haag na Minister di Finansa di Aruba, Angel Bermudez, y Ministro di Asuntonan Interno y di Relacionnan di Reino, Ronald Plasterk.
Entre 2000 y 2016, den cuadro di e relacion di cooperacion entre Aruba y Hulanda, a ehecuta seis programa di mas aña. Tur dos pais a deposita placa den e fondo di Fondo Desaroyo Aruba (FDA) pa esaki. A financia 763 proyecto cu Fondo Desaroyo Aruba den e periodo aki, cu un balor total di 500 miyon Florin Arubano (mas cu 263 miyon euro), reparti den e sectornan calidad di gobernacion, enseñansa, salud publico, desaroyo economico duradero, mantencion di ley y Producto Aruba.
Riba encargo di Hulanda y Ministerio di Finansa y Organisacion di Gobierno di Aruba, SEO Investigacion Economico a evalua e seis programanan di mas aña di Fondo Desaroyo Aruba den e periodo di september 2016 te cu maart 2017. Pa esaki a haci investigacion riba efectividad, eficiencia, e potencial cu a keda sin uza y durabilidad di e programanan di mas aña.
For di dia di creacion di Fondo Desaroyo Aruba, Hulanda a deposita den careda di 291 miyon florin Arubano (153 miyon euro) den e fondo di desaroyo Fondo Desaroyo Aruba, y Aruba mes a deposita 251 miyon Florin Arubano (132 miyon euro).
E ultimo deposito di Hulanda tabata na januari 2013 y e ultimo deposito di Aruba tabata na cuminsamento di 2017. E proyectonan cu ainda ta andando, cuanan Fondo Desaroyo Aruba ta maneha, ta financieramente likida pa mas tarda fin di september.
Segun planificacion, Hulanda lo stipula e contribucion definitivo na e fundacion aki, prome cu fin di e aña aki ainda. Ta intencion cu fundacion Fondo Desaroyo Aruba lo keda disolvi pa mas tarda dia 31 di december 2017.
Image: Imagen: BZK / Valerie Kuypers.


text:
News Flash
E FUTURO TA AKI NA AFAS SOFTWARE ARUBA
E menu di BON HUMOR
FOR DI KEY CLUB COLEGIO ARUBANO PA PRESIDENT DI KIWANIS CLUB OF ARUBA
MEGHAN MARKLE TA SPERA YEGADA DI SU PROME BABY
E tempo cu e celebro ta tarda pa namora
Follow Us
E FUTURO TA AKI NA AFAS SOFTWARE ARUBA
E menu di BON HUMOR
FOR DI KEY CLUB COLEGIO ARUBANO PA PRESIDENT DI KIWANIS CLUB...
MEGHAN MARKLE TA SPERA YEGADA DI SU PROME BABY
E tempo cu e celebro ta tarda pa namora
BODA REAL DI PRINCESS EUGENIE & JACK BROOKSBANK
NURIANNE RUMBO PA MISS WORLD 2018 NA SANYA CHINA
9 BENEFICIO PA UZA KLOMPI IJS RIBA BO CUERO
SALON DI INDULGENCE BY THE SEA TA E “HOT SPOT”
KIWANIS CLUB OF YOUNG PROFESSIONALS ARUBA TA INSTALA DIRECTIVA 2018-2019
Covers


text:
ORANJESTAD (AAN):Diasabra marduga patruya Santa Cruz pasando den area di Cashero altura di un cas Cashero 44-B polis a wak un homber cu ta bisti cu “Hoodie” preto cu ta sali na careda for di e cas drenta den un Tercel color berde cu plachi number A-67066 cu ta staciona den cercania.
Patruya a reacciona mesora y a bay tras di e Tercel pa controla un ke otro. Yegando na e auto e chofer di a vehiculo a baha abao y e pasahero tras di e stul a baha tambe mesora for di e vehiculo berde staciona dilanti Cashero 42-A.
Despues ambos homber a cana den direction di auto patruya. Polisnan a reacciona y a puntra ambos homber cual despues a haya sa cu nan inicialnan ta R.C.M. y P.F.C.R. Polis a puntra nan kico nan tabata haciendo.
Polis a nota cu e chofer ta masha nervioso mesora e ta wordo atendi. Ambos homber ta bisti na preto cu manga largo y cu un “Hoodie”, carson cortico y cu slofnan. Nan a declara di a confronta problema cu e auto pa cual nan djis pa un rato banda di caminda.
Pa medio di central di polis a controla e auto. Den e sistema di central di polis e number di e auto aki ta aparece varios biaha relaciona cu diferente actonan castigabel y criminal. Control hasi polis a constata den auto tras di stul tin diferente “Safety belt” cu ta mara na otro. Riba e stul patras polis a haya un cell “BLU”, mas dos Cell marca Samsung riba e stul pasahero dilanti y riba vloer un Krik y un yabi pa wielmoer.
Banda di e Toyota Tercel polis a haya un cuchio masha grandi mes cu man blanco y un Bivak muts traha y cu dos buraco pa wowo. Riba muraya polis a haya un tas di catuna preto y blanco cu ta contene poco placa di Aruba y un saco cu piedra kibra.
Polis pa cuminsa a puntra e hombernan di kende e cuchio, bivakmuts y e tas di catuna ta. Ambos a declara na polis cu e articulonan no ta di nan. A puntra nan tambe di kende fahanan di seguridad cu ta wordo poni, di hak, pega pa ranca, mara pa ranca obheto auto vehiculo.
Nan a bisa cu e ta usa esaki pa takel. A base di locual polis a constata nan a dicidi pa controla un auto staciona den vecindario tin un Toyota Tercel berde sin number y e glas conoci como Glas di choller ta kibra e porta banda robez ta habri. Y e wiel banda robez ta na suela y e auto ta pone riba bloki.
E momento ey polis a pidi pa un patruya na e sitio pa asisti nan. Un rato despues e patruya a presenta na e sitio ambos a papia cu e dos sospechosonan. Polis a constata cu ambos hombernan nan man ta sushi.
Polis a bay papia cu e habitantenan di e cas en cuestion na Cashero. E señora inicial G. doño di e auto a declara cu no a laga wiel auto na suela y e ta haya esaki masha raro y tampoco a laga porta auto na man robez habri.
El a bisa cu e glas di bentana tabata kibra caba. Ambos homber sospechoso a wordo aresta y local ta señora G el a wordo dirigi na despacho di recherche pa entrega denuncia.


text:
Bo tin Bida Eterna?
Pregunta: Bo tin Bida Eterna?
Kontesta: Beibel ta duna nos un bista basta kla kon pa yega na bida eterna. Promé ku tur kos, nos tinku rekonosé ku nos a peka kontra Dios: “Tur hende a peka i ta karesé di Dios su gloria” (Romanonan 3:23). Nos tur a yega di hasi kosnan ku ta desagradabel pa Dios, kual ta nifiká ku nos ta meresé kastigu. Dor ku tur nos pikánan ta kontra un Dios eterno, un kastigu eterno so ta sufisiente. “Pasobra e pago di piká ta morto, pero e regalo ku Dios ta duna ta bida eterna, ku nos por haña den nos Señor Kristu-Hesus” (Romanonan 6:23).
Pero, Hesu-Kristu, E Yu di Dios eterno sin niun piká (1 Pedro 2:22), a bira hende (Huan 1:1,14) i a muri pa paga nos kastigu. “Dios sí ta demostrá su amor pa nos dor ku Kristu a muri pa nos miéntras nos tabata pekador ahinda” (Romanonan 5:8). Hesu-Kristu a muri na krus (Huan 19:31-42), tumando e kastigu ku nos ta meresé (2 Korintionan 5:21). 3 dia despues El a lanta for di morto (1 Korintionan 15:1-4), kual ta prueba di Su viktoria riba piká i morto. “Den su gran mizerikórdia El a duna nos un bida nobo dor di lanta Hesu-Kristu for di morto. Esei a yena nos ku un speransa bibu” (1 Pedro 1:3).
Pa medio di fe, nos tinku kambia nos manera di pensa tokante Kristu – ken E ta, kiko El a hasi, i dikon – pa salbashon (Echonan 3:19). Sí nos pone nos fe den djE, konfiá ku Su morto riba krus ta e pago pa nos pikánan, nos lo wordu pordona i risibí e promesa di bida eterna den shelu. “Pasobra Dios a stima mundu asina tantu ku El a duna su úniko Yu, pa tur esnan ku pone konfiansa den djE no bai pèrdí, ma haña bida eterna’’ (Huan 3:16). “Pasobra si ku bo boka bo proklamá ku Kristu ta Señor i den bo kurason bo kere ku Dios a lant’É for di morto, lo bo ta salbá! (Romanonan 10:9). Solamente fe den e trabou di Kristu riba krus ta e berdadero kaminda pa bida eterna! “Pasobra boso ta salbá dor di grasia di Dios, pa medio di fe den Kristu! Anto boso no ta haña salbashon a base di boso mes esfuerso, ma e ta un regalo di Dios. No por hasi nada pa gan’é, ya niun hende no por broma” (Efesionan 2:8-9).
Sí bo ke aseptá Hesu-Kristu komo bo Salbador, ataki un ehèmpel di un orashon. Pero korda, ku djis bisando e orashon aki òf kualke otro orashon lo no salbabu. Solamente konfiándo den Kristu lo salbabu di piká. E orashon aki ta simplemente un manera pa ekpresá na Dios bo fe den djE i yam’É danki paso El a perkurá pa bo salbashon. “Señor, mi sa ku mi a peka kontra Bo i ku mi ta meresé kastigu. Pero Kristu-Hesus a tuma e kastigu ku ami ta meresé pa asina pa medio di fe den djE mi por wordu pordona. Mi ta pone mi konfiansa den Bo pa salbashon. Danki pa Bo maravioso grasia i pordon – e regalo di bida eterna! Amèn!”
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
English
Bo tin Bida Eterna?


text:
Hopi ta papia awe di e situacion social dramatico na Venezuela sin pensa cu no ta e politiconan so a crea e situacion, pero tambe e grupo di 17 comerciantenan poderoso cu tabata doño di practicamente tur negoshi, tereno y cu prensa cumpra tabata controla tur cos, unda nan tabata yuda manipula pa pone gobierno haci locual practicamente nan tabata kier! A corumpi practicamente henter un sistema politico y economico. Institutonan tur a ser derumba. Al final despues cu un grupo di militar bao di guia di Chavez kier a coy poder via golpi di estado y cu a cera Chavez y como cu a core e tempo ey cu Carlos Andres Perez, a bin un gobierno chiripero di 19 partido politico bao guia di e Cristian Democrata Caldera cu a duna Hugo Chavez pa colmo amnestia y sakele for di prison. Chavez no tabata tin ni partido politico, pero a lanta un movimiento y a landslide gana tur eleccion y a keda 17 aña na poder, pasobra pueblo a fada di corupcion y e mesun pueblo a crea un otro monster cu a caba cu Venezuela y cu awe no tin salida mas y a bira peor cu Cuba.
Na Aruba e situacion politico ta bayendo mescos. Desde cu mi a bira lider di MEP mi a pone pa mi mes como meta cu ta bay trata na crea un comunidad husto y cu e poder economico mester ser reparti mas tanto posibel. No pone tur e webonan den un solo macuto! Mi a haya 4 oportunidad pa yega sin ningun compromiso cu ningun poder economico pa gana eleccion y goberna e pais aki.
E prome cos cu mi a percura pa tin un balansa den e podernan y a percura pa para desmantelacion di e refineria y a logra su reapertura. E di dos tabata schrap e fecha di Independencia di 1996 for di den Statuut pa trece atrobe claridad, trankilidad y siguridad pa nos futuro, pero manteniendo si e derecho pa por bira independiente na un manera ordena y responsabel dia cu e pueblo den su mayoria kier esaki.
E plan cu nos gobierno a traha pa crea 100 ha di tereno di waf te Malmok, esta Plan Sasaki a ser continua. Cu e plan aki, ora e refineria a cera tabatin suficiente infrastructura pa construi facilidadnan turistico, danki na Nel Oduber y su gobierno, su vision cu a inicia na 1983. Mescos cu ta e caso ora a construi na 1982/1983 e Containerhaven.
E waf di Aruba un compania priva tabata su doño y nos a bay hues varios vez pa kita esaki y a ser bringa pa Astec, UPA, FTA, Camara di Comercio, ATIA y hasta AHATA. Tur tabata obstaculisa e mehoracion den waf. AVP cu prensa comprometi tur dia tabata yuda bringa e proyecto cu nos tabata tin pa hunto cu un grupo di Spaña, Brasil, India y China pa muda e waf industrial pa Barcadera y construi un haf pa container moderno na Barcadera, un jachthaven na Oranjestad y un hotel di 5 strea Grand Melia. Mi a bay China 2 vez, India y Brasil. Tabata tin un proyecto aden pa embeyece e haf turistico te Caya Betico Croes cu un walkway etc. Mas cu 500 miyon dollar total na inversion.
Pakico a boicotia y stroba e proyecto aki? Cu por a trece un balansa den e poder economico. Partido AVP pa defende sponsor a start un campaña cu lo tin corupcion, cu haf lo bay bira caro, a difama y fulmina contra e proyecto pa defende Astec, a manda hunto cu ATIA cartanan pa esnan na Spaña cu tabata interesa den e proyecto, a ‘logra’ cu UPA pa welga y hunto cu e prensa comprometi tabata fulmina, instiga tur dia y inventa un storia di un tal Namdar cu ami no conoce mes, cu no tabata at all den e proyecto y a stroba ehecucion di e proyecto bunita aki pa nos pueblo y pa e desaroyo economico pa nos isla creando un balansa den e podernan economico.
Tambe e director pa region di Caribe di Royal Caribbean a bin cu un bunita proyecto pa embeyece, inverti den nos haf na Playa, pero tambe a bay otro isla. Esaki ora nan nomber na un forma inhusto a ser lastra den cosnan cu no tabata berdad.
Awe e proyecto cu e Chinesnan tabata tin hunto cu nos a bay Jamaica y Gobierno Chines a inverti 2 biyon dollar na Jamaica. Un proyecto cu mi tabata tin tur contacto pa trece Aruba, pero e poder economico a malusa AVP, varios gremio y prensa comprometi pa core cu e proyecto y core cu MEP for di gobierno tambe. Nan a logra defende interes aheno economico.
No obstante cu mi so a haya mas di 6400 voto den e eleccion 2009, mi a retira cu tur honor y cara na laira, despues di a sirbi e pais aki 36 aña como politico, 3 periodo como diputado y 4 vez como boso Ministro Presidente. Mirando e resultadonan di eleccionnan na 2009, 2013, 2017 mi ta yega na e conclusion cu nos ta bayendo politicamente mescos cu Venezuela, unda e pueblo votador mes kier pa e isla aki bay y ta yama radio, critica pero hopi a vota pa AVP. A duna AVP 12 y 13 asiento pa caba cu Aruba financieramente, pone nos pais bao curatela Hulandes pa hopi aña mas cu un aumento di nos debe nacional di mas cu 100% den apenas 8 aña di mal gobernacion. A cumpra varios prensa pa yuda nan gaña, manipula, bruha pueblo pa por a sigui horta nos pais y destrui nos moralidad cu cos malo tambe ta bon. Companianan di publicidad a cobra 89 miyon florin y a paga na supuesto deskundig advies 112 miyon florin.
Ora mi a kere na 2017 cu tur esakinan cu pueblo ta duna nos partido MEP un mandato claro, ata nos den un coalicion di 3 partido, unda 2 cu 1 ta mas cu 9, ora nan kier usa nan poder.
Pa saca Aruba for di e crisis mester tin curashi, determinacion y no keda yuda concentra poder economico cu mescos un tempo na Venezuela ta usa nan placa pa yuda determina ken ta ser tolera den gobierno y con ta core cu e gobierno tambe. Strategia tur dia traha pa AVP ta pa destabilisa, instiga y manipula, unda nan plan diabolico ta pa mancha tur proyecto pa crea duda.
Mi observacion di 36 aña di experencia den varios gobierno y 4 periodo den oposicion tambe, cu nos no ta bayendo bon cu concentracion di poder economico, unda un par di hende so ta doño di tur cos.
Ki bal bo tin gobierno, pero no tin e poder di por dicidi manera abo kier pa bo pais. Kico bo haci cu no ta sirbi nan interes, boycott ta ser poni den funcion. E berdad y e realidad di nos situacion manera ami ta mir’e.
Nelson O. Oduber
Augustus 2018


text:
Diabierna, 2 Maart 2018, Corte di Prome Instancia a trata e caso contra J.P.E y P.S.F. caminda cu nan ta wordo acusa di a mata e señora “Sasha” Fong.
TRATAMENTO DI CASO
Prome cu e tratamento di e caso a cuminsa, a duna ordo pa separa e dos famianan, ya cu, pa evita conflicto, no tabata kier a pone nan tur den un solo sala. Famianan di e victima tabata tin un t-shirt bisti “Justice for Sasha” y na prome instante a nenga e personanan cu tabata tin e t-shirt aki bisti, pa drenta den sala di Corte, pero despues a laga nan pasa toch. A dicidi di manda famianan di e acusado P.S.F. sinta ariba y famia di e victima a keda sinta abao.
REKISITORIO
Fiscal mr. Kardol a cuminsa cu e tratamento di caso, repasando tur loke a pasa e dia ey, 13 September 2016, caminda cu’n persona, den e caso aki, J.P.E. a drenta den e cas cu e intencion di tira un atraco. Tabata pa 13:11 cu polis a haya melding di un atraco cu consecuencia fatal cu a tuma luga na Wayaca. A bin haya e victima su mannan mara cu tiewrap y cu’n perforacion di bala na su cabes. E sospechoso E. a declara cu e ta esun cu a drenta den e cas. Ora el a yega na e cas, el a topa cu e meneer Fong (casa di e victima) pafo na su auto. El a duna e meneer ordo pa bay paden. Paden a haya e victima, Sashah den cushina, preparando cuminda di merdia pa su yiu y nietonan. El a duna ambos persona ordo pa nan drumi ariba vloer. E señora a coopera pero e meneer si tabata protesta contra di e acto. Dado momento, el a lanta e señora for di vloer pa hib’e den camber, na unda cu lo tabata tin e cartera cu placa aden como tambe joyas. Pero ya caba e sospechoso E., a ranca un cadena for di e garganta di e victima. El a yuda e señora lanta, ya cu e señora mes a bis’e cu su so no por lanta for di ariba vloer. Nan a bay den e camber, unda cu el a pone e señora sinta ariba e cama y a cuminsa rondia tur loke ta placa y joyas den e camber. Mientras tanto, a bira merdia y ta custumber cu e casa di e victima ta busca e nietonan na scol. Door cu e welo no a bay, e yiu homber C.W.F. a bay paden pa wak e dicon e tata no a busca e nietonan na scol. Ora cu el e drenta paden, el a bin topa cu e situacion. E sospechoso E., a mik e pistol ariba C.W.F. y esaki su prome reaccion tabata di tapa su cabes cu su mannan. Dado momento e yiu a bira saca un careda bay pafo bek, cu E. su tras. E tata a dicidi di pasa man cu’n kruk pa e bay dal E cun’e, pero E., a bira bin bek y ora el a topa cu e tata el a los un tiro, cu a raak e tata (casa di e victima) na su schouder. Mientras tanto, e Sra. Sasha, e victima a cera e porta di cushina na lock. E. a drenta den panico y a los un tiro ariba e porta. Segun E., fiscal a sigui bisa, cu su intencion tabata pa drenta paden pa e bay coy e tas cu el a bin cun’e. E bala a perfora e bentana di e porta cual tabata intencion di E. pa asina habri e porta y bay paden busca su tas. E ta keda para ariba cu e no a wak e señora para na e porta. Aunke su declaracion inicial na polis ta mustra lo contrario, cu si el a wak e señora door di e glas, pero cu e no a pensa nunca cu e tiro ey cu el a los, lo por a raak e señora. Ora el a drenta paden, cu ela wak e señora benta abao, el a drenta den panico y tabata busca manera di huy. Pero prome cu esey, el a bay paden pa e coy su tas. Den e tas e tabata tin serbete mas paña pa cambia.
Den su poder E tabata tin caba un yabi di auto, tres celular y e cartera cu placa cu el a coy for di e tata. Aki ta caminda hues a puntra E., cu si e tabata den panico dicon e no a gewoon core bay pero a pensa si di subi un auto y bay for di e sitio. Na caminda ela yama P.S.F., y a bis’e cu cos a bay malo durante e asalto y pa bin busk’e na e club caminda nan ta hiba ijs (Club di Sportboys).
Akinan ta caminda nan a coy rumbo pa Palomarga, unda cu nan a bay deshaci (kima) evidencia. Pero mientras cu E. tabata kimando e evidencianan, F. a bay cu e arma y a pone den e compressor di e freezer di e auto di ijs. Despues di esey, segun E., e dia a sigui normal manera nada no a pasa. Hasta nan a sigui traha manera nada.
Ta danki na e bon trabao di e Cuerpo di Recherche y tipnan valioso for di testigonan, cu a declara cu e persona cu a laga e auto Honda atras, a subi un Pick Up Dodge Ram, color shinishi.Na principio a kere cu lo tabata un Toyota Hilux. Cu permiso di Hues Comisario a manda pidi tur e imagennan di camara, di varios locacion. A base di e imagennan, a manda pidi un registro di tur e doñonan di Dodge RAM na Aruba. Y a base di e number di auto, a bin constata cu e number en cuestion ta pertence na un Dodge RAM, cual doño ta P.S.F. Tambe hues comisario a duna permiso pa tap nan telefon y asina via esaki, a conecta nan dos nan otro, esta E. cu F. Esaki a conduci na detencion di J.P.E. y S.P.F.
Por bisa cu F. ta esun cu a abusa di e vulnerabilidad di E., pa asina pone comete un acto cu despues a a caba den morto di un di e habitantenan.
DECLARACION DI E.
E sospechoso a admiti di a comete e acto, pero e no a haci ‘zomaar’. El a haci’e pasobra cu F. a pidi’e pa haci’e. Na prome instante E. a nenga pero despues a bay di acuerdo, momento cu F. a haci bofon di dje, na un manera di reto, cu E. lo no tin e guts pa comete e atraco. Segun E., ta e mesun F. a bah’e na Wayaca.
E atraco tabata algo planea pa motibo cu dos biaha F. a huur auto cu glas getint pa asina vigila e movecionnan di e famia. E. ta bisa cu e motibo cu F. a planea e atraco tabata pasobra cu e tabata tin mester di placa pa saca algun ekipo cu el bestel for di China. E. ta bisa cu F. semper a yud’e, a yud’e cu placa, y cu E lo mester a paga den 2 aña di tempo. El a sinti cu e tin e obligacion pa haci loke F. a pidi’e, esta di tira un atraco den cas di su famianan. Segun E., e idea tabata ta pa laga pasa cu casa di e victima, tabata den baho mundo y cu hendenan di baho mundo a bin pa likid’e.
E. ta sigui bisa cu F. tabata tin mester di cen y cu el a cont’e di un kluis cu tin den e baño. Aunke cu F. ta nenga esaki, fiscal y hues ta haya cu, si E no conoce e famia, con e por sa di e kluis su existencia? E kluis aki a wordo kita, durante e remodelacion di e cas en cuestion, pero famianan nunca a bisa niun hende nada.
DECLARACION DI F.
F. ta nenga rotundamente di tin di haber cu e caso aki. E motibo pa cual F. a bay busca E. tabata cu paso e semper ta pidi’e lift. Y e biaha aki e no tabata un excepcion. F. ta admiti di a baha E. na Wayaca, pero segun F., ta custumber di E., di bishita su/un chick na Wayaca. Pesey e dia ey e no a pensa cu E. lo tabata tin otro intencion. Ora cu E. a yam’e pa bay busk’e, e no a hay’e prome biaha. A bay dal un di dos rond, e ora el a bin haya E. Pero F. ta bisa cu e no a ripara cu si e paña of e man di E. tabata na sanger. A pesar cu E. ta bisa cu e tabata tin un tas cun’e, segun F. , E no tabata tin un tas, pero un saco preto di sushi. Fiscal a puntra F., cu si E. a cont’e kico a pasa, F. a contest’e cu si. A bin e pregunta, pakico F. no a yama polis? Segun F., el a wordo menasa door di E., cu si e bisa algo, e tambe lo haya. Remarcabel ta cu loke F. tabata declara den Corte, ta lo contrario di su declaracion na polis.
HUES
Hues mr. Angela, a bisa cu segun e rapport di sikiatra y sicologo cu a evalua J.P.E. den KIA, E. ta sufri di ADHD, anti-sociale stoornis, direct anti-sociale persoonlijkheidstoornis. Tambe E. a admiti di ta uzado di marihuana. Y esey tin influencia ariba su comportacion. Tin cierto riesgo cu den futuro, si e no haya su tratamento e lo por bira agresivo. Pesey ta recomenda pa e haya un tratamento y pa e cay full bou di Reclassering, pa via di Reclassering, e sali for di su ADHD y kita su adiccion for di e marihuana.
ABOGADO ACUSADO E
Abogado di J.P.E., mr. Vito Carlo a trece padilanti cu na su opinion, e preguntanan cu fiscal, mr. Kardol tabata haci na su cliente tabata mas bien, cu e ta pone palabra den su cliente su boca. Manera forsa su cliente bisa admiti algo cu e no haci. El a sigui bisa cu si fiscal tin algo di puntra, e puntra direct y no keda formula palabranan y pone trampa pa su cliente. Tambe el a bisa cu, a pesar cu su cliente a pidi pa haya tratamento den KIA, den casi dos aña cu e tin cera, ainda e no a haya esaki. Y esaki ta vital pa E.
ABOGADO ACUSADO F
Abogado di S.P.F., mr. Peter Mohammed a bisa cu e storia cu E. kier bin cun’e, pa acusa su cliente di complicidad no ta klop. Su cliente no tabata tin falta di placa ya cu tempo cu e atraco a tuma luga, e tabata tin bon cen na banco. Dus no por culpa F. cu door cu e tabata tin mester di cen, el a forsa E. pa bay comete e atraco, cu despues a resulta fatal. Pa mr. Mohammed, su cliente mester wordo laga liber. Su cliente ta inocente di tur loke e ta wordo acusa di dje.
DEMANDANTE
Na nomber di famia Fong, Sra. Elaine Fong a bin dilanti unda cu el a hiba algun palabra den Corte. El a conta cu su famia a ricibi S.P.F. dia cu el a bin di China 27 aña pasa. Ora cu el a hay’e den problema cu su famia, ta e mesun señora cu el a manda mata, tabata esun cu atrobe a saca un man yud’e. Pasobra esey tabata su manera di ta. Nan a entrega un demanda pa daño material na balor di 50 mil florin y daño inmaterial, na balor di 17 mil florin. Fiscal a bay di acuerdo cu esaki.
CONCLUSION
P.F. ta complice, apesar di cu e ta nenga di ta involucra. Pero segun mr. Kardol, F. ta mes tanto culpabel cu E. Esaki ta pasobra cu F. ta e autor intelectual di tur esaki. A planea esaki pa un luna largo. A hasta bay asina leu di huur un auto cu glas getint, pa asina vigila tur movecion di e habitantenan di e cas. Por lo tanto, ta haya legalmente proba cu F. ta involucra den e hecho lamentabel aki. Na prome instante J.P.E. no a basha abao ariba F. pero ta despues a bin haci esaki. E punto importante ta cu niun hende cu no ta famia no tabata sa di e kluis den baño. Y esaki ta un famia so por a conta F. Esaki ta suficiente prueba cu F. tabata na altura di tur cos. Ora cu E. a conta F. tur loke a pasa, esaki a contest’e cu e mester a tira nan tur. Homicidio of morto door di homicidio (moord door doodslag) ta mesun castigabel. Fiscal a haci enfasis ariba e hecho cu aki na Aruba e castigo maximo ta 30 aña of bida largo. Den e caso aki, tata y yiu (nan) a keda traumatisa. E tata lo mester busca yudansa pa su trauma. Pero pa F. tabata importante cu e tabata tin mester di placa. Niun di dos a mustra remordimiento di loke nan a haci. Pa loke ta E. esaki tin di haber cu su problemanan mental.
CASTIGO
Fiscal a pidi 25 aña di castigo pa ambos acusado. Castigo maximo na Aruba ta di 30 aña y den e caso aki, hues Angela por bay d acuerdo cu e ponencia di fiscal of por bah’e y te hasta subi e castigo pidi door di Fiscal. Hues a cera tratamento di e caso y lo dicta sentencia dia 23 Maart proximo pa 8 or y 15 di mainta.